CELEX: 32019D0304
Language: el
Date: 2019-02-18 00:00:00
Title: Απόφαση (ΕΕ) 2019/304 του Συμβουλίου, της 18ης Φεβρουαρίου 2019, σχετικά με την κοινοποίηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας ότι δεν επιθυμεί πλέον να συμμετέχει σε ορισμένες από τις διατάξεις του κεκτημένου του Σένγκεν, οι οποίες περιέχονται στον κανονισμό (ΕΚ) αριθ. 377/2004 του Συμβουλίου για τη δημιουργία δικτύου αξιωματικών συνδέσμων μετανάστευσης

22.2.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 51/7
               
            
         ΑΠΟΦΑΣΗ (ΕΕ) 2019/304 ΤΟΥ ΣΥΜΒΟΥΛΙΟΥ
         της 18ης Φεβρουαρίου 2019
         σχετικά με την κοινοποίηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας ότι δεν επιθυμεί πλέον να συμμετέχει σε ορισμένες από τις διατάξεις του κεκτημένου του Σένγκεν, οι οποίες περιέχονται στον κανονισμό (ΕΚ) αριθ. 377/2004 του Συμβουλίου για τη δημιουργία δικτύου αξιωματικών συνδέσμων μετανάστευσης
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την πρόταση της Ευρωπαϊκής Επιτροπής,
         Έχοντας υπόψη το πρωτόκολλο αριθ. 19 σχετικά με το κεκτημένο του Σένγκεν το οποίο έχει ενσωματωθεί στο πλαίσιο της Ευρωπαϊκής Ένωσης, που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και ιδίως το άρθρο 5 παράγραφος 3,
         Έχοντας υπόψη την κοινοποίηση, βάσει του άρθρου 5 παράγραφος 2 του πρωτοκόλλου αριθ. 19 σχετικά με το κεκτημένο του Σένγκεν το οποίο έχει ενσωματωθεί στο πλαίσιο της Ευρωπαϊκής Ένωσης, της κυβέρνησης του Ηνωμένου Βασιλείου της Μεγάλης Βρετανίας και της Βόρειας Ιρλανδίας, με επιστολή της, της 1ης Οκτωβρίου 2018, προς τον Πρόεδρο του Συμβουλίου, ότι δεν επιθυμεί να συμμετέχει στην πρόταση κανονισμού του Ευρωπαϊκού Κοινοβουλίου και του Συμβουλίου για τη δημιουργία ευρωπαϊκού δικτύου αξιωματικών συνδέσμων μετανάστευσης,
         Εκτιμώντας τα ακόλουθα:
         
                     (1)
                  
                  
                     Το Ηνωμένο Βασίλειο συμμετείχε στον κανονισμό (ΕΚ) αριθ. 377/2004 του Συμβουλίου (1), όπως τροποποιήθηκε με τον κανονισμό (ΕΕ) αριθ. 493/2011 του Ευρωπαϊκού Κοινοβουλίου και του Συμβουλίου, της 5ης Απριλίου 2011 (2).
                  
               
                     (2)
                  
                  
                     Την 1η Οκτωβρίου 2018, εντός της απαιτούμενης προθεσμίας τριών μηνών, το Ηνωμένο Βασίλειο κοινοποίησε στον Πρόεδρο του Συμβουλίου την επιθυμία του να μην συμμετάσχει στην έκδοση της αναδιατύπωσης του κανονισμού (ΕΚ) αριθ. 377/2004, η οποία προτάθηκε από την Επιτροπή στις 16 Μαΐου 2018 και παραλήφθηκε από το Συμβούλιο σε όλες τις απαιτούμενες γλώσσες στις 2 Ιουλίου 2018.
                  
               
                     (3)
                  
                  
                     Ο κανονισμός (ΕΚ) αριθ. 377/2004 αποσκοπεί στην ενίσχυση της συνεργασίας μεταξύ των αξιωματικών συνδέσμων μετανάστευσης που είναι τοποθετημένοι σε τρίτες χώρες, ιδίως με τον καθορισμό της υποχρέωσης δημιουργίας τοπικών ή περιφερειακών δικτύων μεταξύ των αξιωματικών συνδέσμων μετανάστευσης, καθώς και με την προώθηση της χρήσης ενός ειδικού ηλεκτρονικού εργαλείου για τακτικές ανταλλαγές πληροφοριών εντός των τοπικών δικτύων και για την καθιέρωση συστήματος υποβολής εκθέσεων σχετικά με τις δραστηριότητες των δικτύων αξιωματικών συνδέσμων μετανάστευσης μέσω εξαμηνιαίων εκθέσεων της προεδρίας, χωρίς να απαιτείται η χρήση επιχειρησιακών συστημάτων ή η άμεση αλληλεπίδραση με νομικές διατάξεις που περιλαμβάνονται σε άλλες νομικές πράξεις που αποτελούν μέρος του κεκτημένου του Σένγκεν.
                  
               
                     (4)
                  
                  
                     Παρόλο που η πρόταση της 16ης Μαΐου 2018 για την αναδιατύπωση του κανονισμού (ΕΚ) αριθ. 377/2004 στοχεύει στην ενίσχυση του συντονισμού και τη βέλτιστη αξιοποίηση των αξιωματικών συνδέσμων μετανάστευσης, συμπεριλαμβανομένων των νέων Ευρωπαίων αξιωματικών συνδέσμων που αποστέλλονται σε τρίτες χώρες, προκειμένου να ανταποκριθούν πιο αποτελεσματικά στις προτεραιότητες της ΕΕ στον τομέα της μετανάστευσης, δεν αποκλίνει από τη φύση του ισχύοντος κανονισμού (ΕΚ) αριθ. 377/2004 στον βαθμό που αφορά τη συγκεκριμένη αλληλεπίδρασή του με τα άλλα μέρη του κεκτημένου του Σένγκεν.
                  
               
                     (5)
                  
                  
                     Ως εκ τούτου, η πρόταση αναδιατύπωσης του κανονισμού (ΕΚ) αριθ. 377/2004 όπως και ο ισχύων κανονισμός (ΕΚ) αριθ. 377/2004 μπορεί να θεωρηθεί αυτόνομο μέτρο στο πλαίσιο του κεκτημένου του Σένγκεν, το οποίο δεν αλληλεπιδρά επιχειρησιακά με άλλες νομικές πράξεις που αποτελούν μέρος του κεκτημένου του Σένγκεν.
                  
               
                     (6)
                  
                  
                     Σε αυτή την εξαιρετική περίπτωση και με βάση την αυτόνομη φύση, στο πλαίσιο του κεκτημένου του Σένγκεν, του ισχύοντος κανονισμού (ΕΚ) αριθ. 377/2004, μπορεί να θεωρηθεί ότι, εάν το Ηνωμένο Βασίλειο δεν συμμετέχει πλέον στον ισχύοντα κανονισμό, ή σε τυχόν άλλες τροποποιήσεις του, αλλά εξακολουθήσει να συμμετέχει στο υπόλοιπο κεκτημένο του Σένγκεν στο οποίο συμμετέχει επί του παρόντος σύμφωνα με την απόφαση 2000/365/ΕΚ του Συμβουλίου (3), αυτό θα εξασφαλίσει την ευρύτερη δυνατή συμμετοχή του Ηνωμένου Βασιλείου χωρίς να επηρεαστεί σοβαρά η πρακτική λειτουργικότητα των άλλων μερών του κεκτημένου του Σένγκεν και με παράλληλο σεβασμό της συνοχής τους.
                  
               
                     (7)
                  
                  
                     Ως εκ τούτου, το άρθρο 8 παράγραφος 2 της απόφασης 2000/365/ΕΚ θα πρέπει, σύμφωνα με το άρθρο 5 παράγραφος 3 του πρωτοκόλλου αριθ. 19, να παύσει να εφαρμόζεται στο Ηνωμένο Βασίλειο της Μεγάλης Βρετανίας και της Βόρειας Ιρλανδίας όσον αφορά τον ισχύοντα κανονισμό (ΕΚ) αριθ. 377/2004 και τυχόν περαιτέρω τροποποιήσεις του, συμπεριλαμβανομένης της πρότασης για την αναδιατύπωση του κανονισμού (ΕΚ) αριθ. 377/2004 από την έναρξη ισχύος της προτεινόμενης αναδιατύπωσης του κανονισμού (ΕΚ) αριθ. 377/2004.
                  
               
                     (8)
                  
                  
                     Κατά συνέπεια, το παράρτημα I σημείο 6 της απόφασης 2004/926/ΕΚ του Συμβουλίου (4) όσον αφορά τον κανονισμό (ΕΚ) αριθ. 377/2004, σύμφωνα με το άρθρο 5 παράγραφος 3 του πρωτοκόλλου 19, θα πρέπει επίσης να παύσει να εφαρμόζεται από την έναρξη ισχύος της προτεινόμενης αναδιατύπωσης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση 2000/365/ΕΚ και το παράρτημα I σημείο 6 της απόφασης 2004/926/ΕΚ παύουν να εφαρμόζονται στο Ηνωμένο Βασίλειο της Μεγάλης Βρετανίας και της Βόρειας Ιρλανδίας όσον αφορά τον κανονισμό (ΕΚ) αριθ. 377/2004 του Συμβουλίου και τυχόν περαιτέρω τροποποιήσεις του από την ημερομηνία έναρξης ισχύος της προτεινόμενης αναδιατύπωσης του κανονισμού του Ευρωπαϊκού Κοινοβουλίου και του Συμβουλίου για τη δημιουργία ευρωπαϊκού δικτύου αξιωματικών συνδέσμων μετανάστευσης.
         
         
            Άρθρο 2
            Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 18 Φεβρουαρίου 2019.
            
               
                  Για το Συμβούλιο
               
               
                  Η Πρόεδρος
               
               F. MOGHERINI
            
         
         
            (1)  Κανονισμός (ΕΚ) αριθ. 377/2004 του Συμβουλίου, της 19ης Φεβρουαρίου 2004, για τη δημιουργία δικτύου αξιωματικών συνδέσμων μετανάστευσης (ΕΕ L 64 της 2.3.2004, σ. 1).
         
            (2)  Κανονισμός (ΕΕ) αριθ. 493/2011 του Ευρωπαϊκού Κοινοβουλίου και του Συμβουλίου, της 5ης Απριλίου 2011, για την τροποποίηση του κανονισμού (ΕΚ) αριθ. 377/2004 του Συμβουλίου για τη δημιουργία δικτύου αξιωματικών συνδέσμων μετανάστευσης (ΕΕ L 141 της 27.5.2011, σ. 13).
         
            (3)  Απόφαση 2000/365/ΕΚ του Συμβουλίου, της 29ης Μαΐου 2000, σχετικά με το αίτημα του Ηνωμένου Βασιλείου της Μεγάλης Βρετανίας και Βόρειας Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (ΕΕ L 131 της 1.6.2000, σ. 43).
         
            (4)  Απόφαση 2004/926/ΕΚ του Συμβουλίου, της 22ας Δεκεμβρίου 2004, σχετικά με τη θέση σε εφαρμογή από το Ηνωμένο Βασίλειο της Μεγάλης Βρετανίας και Βόρειας Ιρλανδίας μερών του κεκτημένου του Σένγκεν (ΕΕ L 395 της 31.12.2004, σ. 70).